2003E0495 — DA — 23.07.2014 — 008.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FÆLLES HOLDNING 2003/495/FUSP

af 7. juli 2003

om Irak og om ophævelse af fælles holdning 96/741/FUSP og 2002/599/FUSP







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 15, og ud fra følgende betragtninger: (1) Den 22. maj 2003 vedtog De Forenede Nationers Sikkerhedsråd resolution 1483 (2003) om ophævelse af alle forbud vedrørende handel med Irak og ydelse af finansielle og økonomiske ressourcer til Irak, der blev fastlagt ved Sikkerhedsrådets resolution 661 (1990) og efterfølgende relevante resolutioner, herunder resolution 778 (1992), med undtagelse af forbud vedrørende salg eller levering af våben og dertil knyttet materiel til Irak, bortset fra våben eller dertil knyttet materiel, som er nødvendigt for Amerikas Forenede Stater eller Det Forenede Kongerige Storbritannien og Nordirland i deres egenskab af besættelsesmagt under samlet kommando (i det følgende benævnt »myndigheden«), og om indførelse af nye foranstaltninger. (2) Rådet ser med tilfredshed på Sikkerhedsrådets beslutning om at ophæve sanktionerne mod Irak. (3) Rådet ser med tilfredshed på tilsagnet fra Sikkerhedsrådet og den i resolution 1483 (2003) omhandlede myndighed om at medvirke til genopbygningen af Irak og hjælpe det irakiske folk med at gøre fremskridt i retning af at danne en internationalt anerkendt, repræsentativ regering. (4) Rådets fælles holdning 96/741/FUSP ( 1 ) og 2002/599/FUSP ( 2 ) bør derfor ophæves. (5) Der er behov for handling fra Fællesskabets side for at iværksætte en række foranstaltninger — ud fra følgende betragtninger: VEDTAGET FØLGENDE FÆLLES HOLDNING:







▼M2

Artikel 1

1. Salg, levering, overførsel eller eksport af våben og tilhørende materiel af alle typer, herunder skydevåben og ammunition, militærkøretøjer og militærudstyr, paramilitært udstyr og reservedele til ovennævnte, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Irak forbydes, uanset om de hidrører fra medlemsstaterne.

2. Med forbehold af de forbud eller forpligtelser, der gælder for medlemsstaterne med hensyn til de produkter, der er omhandlet i punkt 8 og 12 i Sikkerhedsrådets resolution 687 (1991) af 3. april 1991, eller de aktiviteter, der er omhandlet i punkt 3, litra f), i Sikkerhedsrådets resolution 707 (1991) af 15. august 1991, finder stk. 1 i denne artikel ikke anvendelse på salg, levering, overførsel eller eksport af våben og tilhørende materiel, der i henhold til sikkerhedsrådets resolution 1546 (2004) er nødvendigt for den irakiske regering eller den multinationale styrke, som blev oprettet ved sikkerhedsrådets resolution UNSCR 1511 (2003).

3. Salg, levering, overførsel eller eksport af våben og tilhørende materiel, jf. stk. 2, kræver en godkendelse, som skal udstedes af medlemsstaternes kompetente myndigheder.

▼M7

Artikel 2

Alle midler eller andre finansielle aktiver eller økonomiske ressourcer,

a) der tilhørte den tidligere irakiske regering eller dens statslige organer, selskaber eller agenturer, der er beliggende uden for Irak pr. 22. maj 2003, som opregnet af udvalget nedsat ved Sikkerhedsrådets resolution 661 (1990), eller

b) som er blevet fjernet fra Irak eller erhvervet af Saddam Hussein eller andre højtstående embedsmænd fra det tidligere irakiske regime og deres nærmeste familiemedlemmer, herunder enheder, der ejes eller direkte eller indirekte kontrolleres af dem eller af personer, som handler på deres vegne eller under deres ledelse, som opregnet af udvalget nedsat ved Sikkerhedsrådets resolution 661 (1990),

indefryses øjeblikkelig, og medmindre disse midler eller andre finansielle aktiver eller økonomiske ressourcer allerede er genstand for en tidligere retlig, administrativ eller voldgiftsmæssig tilbageholdelsesret eller dom, og i så fald vil kunne anvendes til at godtgøre den pågældende tilbageholdelsesret eller dom, foranstalter medlemsstaterne øjeblikkeligt deres overførsel til de ordninger, der skal afløse udviklingsfonden for Irak, og som den irakiske regering har oprettet, efter reglerne i Sikkerhedsrådets resolution 1483 (2003) og 1956 (2010).

▼M8

Artikel 2a

Ingen midler eller økonomiske ressourcer må hverken direkte eller indirekte stilles til rådighed for eller være til fordel for de personer og enheder, der er omhandlet i artikel 2, litra b).

Der kan gøres undtagelser for midler og økonomiske ressourcer, som

a) er nødvendige til at dække basale behov hos de personer, der er omhandlet i artikel 2, litra b), og de familiemedlemmer, som disse har forsørgerpligt over for, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

b) alene er bestemt til betaling af rimelige honorarer og godtgørelse af udgifter i forbindelse med juridisk bistand

c) alene er bestemt til betaling af afgifter eller gebyrer til rutinemæssig opbevaring eller forvaltning af indefrosne midler og økonomiske ressourcer eller

d) er nødvendige til afholdelse af ekstraordinære udgifter, såfremt den relevante kompetente myndighed, mindst to uger før meddelelsen af tilladelsen, har meddelt de andre medlemsstaters kompetente myndigheder og Kommissionen, hvorfor den skønner, at der bør gives særlig tilladelse.

▼B

Artikel 3

Der vil blive truffet alle fornødne foranstaltninger for at lette en sikker tilbagelevering til irakiske institutioner af irakiske kulturgenstande og andre genstande af arkæologisk, historisk, kulturel, sjælden videnskabelig samt religiøs betydning, der ulovligt er fjernet fra Iraks nationalmuseum, nationalbibliotek og andre steder i Irak efter vedtagelsen af Sikkerhedsrådets resolution 661 (1990), herunder ved at udarbejde et forbud mod handel med eller overførsel af sådanne genstande samt genstande, for hvilke der foreligger rimelig mistanke om, at de er ulovligt fjernet.

▼M3

Artikel 4

Alle indtægter fra al eksport af olie, olieprodukter og naturgas fra Irak skal fra den 22. maj 2003 indbetales til den irakiske udviklingsfond efter reglerne i FN's Sikkerhedsråds resolution 1483 (2003).

▼B

Artikel 5

1. Olie, olieprodukter og naturgas, der stammer fra Irak, er fritaget for retsforfølgning, indtil ejendomsretten overgår til den oprindelige køber, og er ikke underlagt nogen form for arrest, udlæg eller tvangsfuldbyrdelse.

2. Privilegier og immuniteter svarende til dem, der indrømmes De Forenede Nationer, indrømmes følgende:

a) udbytte og forpligtelser, der stammer fra salg af de produkter, der er omhandlet i stk. 1,

b) udviklingsfonden for Irak, og

c) midler, andre finansielle aktiver eller økonomiske ressourcer, der skal overføres til udviklingsfonden for Irak i henhold til artikel 2.

3. De privilegier og immuniteter, der er omhandlet i stk. 2, litra a), gælder ikke i forbindelse med retsforfølgning, hvor det er nødvendigt at anvende sådant udbytte og sådanne forpligtelser for at dække ansvar for skader i forbindelse med en miljøulykke, herunder olieforurening, der finder sted efter den 22. maj 2003.

▼M3

4. De privilegier og immuniteter, der er omhandlet i stk. 1 og stk. 2, litra a) og b), gælder ikke i forbindelse med endelige afgørelser affødt af kontraktlige forpligtelser, som Irak har indgået efter den 30. juni 2004.

▼B

Artikel 6

Rådet fælles holdning 96/741/FUSP og 2002/599/FUSP ophæves hermed.

Artikel 7

Denne fælles holdning har virkning fra datoen for vedtagelsen. Den finder anvendelse fra den 22. maj 2003.

▼M6

Artikel 4 og 5 finder anvendelse indtil den 30. juni 2011.

▼B

Artikel 8

Denne fælles holdning offentliggøres i Den Europæiske Unions Tidende.